text: Kaos i storkereden: Brandvæsen på vej
  06 juni 2018 kl. 14.20
  Brandvæsnet på vej med lang stige. 
  Opdatering: Brandmændene har taget ungen ud af reden. Lige nu vurderer de dens tilstand sammen med formanden for Storkene.dk. Den virker afkræftet, siger vicebrandkaptajn Morten Christiansen til TV SYD.
  Ved 16-tiden var Tinglev Frivillige Brandvæsen på vej til storkereden i Smedager. Årsagen er, at seere af TV SYDS storke-tv onsdag ringer til eksperterne på storkene.dk og hævder, at den mindste unge sidder fast i reden. Det mener de at observere. 
  - Vi har valgt at tage enhver tvivl her alvorligt, og derfor har vi tilkaldt folkene fra Tinglev Frivillige Brandvæsen. Så kan de tage affære oppe i reden, hvis ungen virkelig sidder fast, siger storkeekspert Mogens Lange fra Storkene.dk.
  Han forudså tidligere i dag, at dagen i dag kan være den lille unges skæbnedag. Vil den leve eller dø?
  Følg med direkte fra storkereden her.
  
  